Elin Wägner
Elin Matilda Elisabet Wägner (16. mai 1882 – 7. jaanuar 1949) oli Rootsi kirjanik, ajakirjanik, feminist ja patsifist. 1944. aastast oli ta Rootsi Akadeemia liige. Wägnerit tuntakse eelkõige naiste valimisõiguse eest võitlejana. Ta kuulus ka 1919. aastal asutatud lastekaitseorganisatsiooni Rädda Barnen asutajate hulka. Tema raamatute põhiteemad on võrdõiguslikkus, rahu ja keskkonnaküsimused.